Flere morgenfly til København fra Aalborg, er endnu ikke kommet i luften. Al flytrafik til og fra Kastrup er midlertidig lukket, og det har medført, at der indtil videre er seks fly fra Aalborg til Kastrup, som endnu ikke er kommet af sted, det fortæller kommunikationschef i Aalborg Lufthavn, Rikke Mølgaard. Københavns Lufthavn Kastrup åbner tidligst op for lufttrafikken igen 08.30, så indtil da er al flytrafik mellem Aalborg og København aflyst. Rikke Mølgaard siger, at man generelt skal regne med store forsinkelser på samtlige flyafgange fra Aalborg i dag. Opdatering 09.17 København Lufthavn Kastrup har åbnet for flytrafikken igen. De første fly fra Aalborg lufthavn er ved at lette.

Referat:
Københavns Lufthavn Kastrup er midlertidig lukket, og det har fået konsekvenser for Aalborg Lufthavn. Flere fly kan ikke komme af sted.